#адыгэусэхэр
КъытэрыкIуагъэм

Мыр орэдышъом гур егъэузы сикъош
Адыгэ лъэпкъыр зыхэкIодагъэр зэошху
ТичIыгу дахэ Iэджалы тэ тфэхъужьыгъ
Хэкур IэкIыбы хыкIыбы джы тыхъужьыгъ.

Жьыбгъэр къилъыгъэу къушъхьэхэр егъэкIэзэз
Топыхэр гырзэу агъэбырсыры ЦIэмэз
ТекIыжьы хэкум Iэмалыр гъунэм нэсыгъ
Хьэдэгъэ нэпсым хышхор щыугъэ ышIыгъ.

Осыр зэдэжъуи псыхъохэр къэушIоркъыгъ
Тырку къухьэжъыхэм тарыубахьыгъэу тыкъыгъ
Гъэтхэпэ мафэр дунаим ищыдэхэгъу
ТичIыгу гупсэ тыгу зэгоутэу тэлъэгъу.

Шэу къэдгъэнагъэхэр къухьэхэм ауж къихьагъ
Псыхъо ашIошIэу хым ахэр зэкIэ чIихьагъ
Бгъэжъыхэр фарзэу кIыихэу ташъхьагъу ит
Тхьэр къытэуагъэу тызыфикIыжьырэр ШЪХЬАФИТ!

Тыдэ тыщыIэми зыхэдгъэлъыщтыр тишэн
Адыгэ чIыгум исапэ тэркIэ къурмэн
Къэдгъэзэжьыщтышъ къошхэр тыгу псынкIэ хъугъ
Типсыхъо чъырэхэм ягъогухэр зэбламыхъугъ.

Руслан Тлиш, аул Козет, Адыгея